રાજકોટના મોટા મવાનાં સાંકડા પુલના કારણે ટ્રાફિક જામની સમસ્યા કાયમી બની ગઇ છે. સ્થાનિક લોકોની સાથે મેટોડા જી.આઈ.ડી.સી તરફ જતાં કારખાનેદારોને ભારે ટ્રાફિકમાંથી પસાર થવું પડે છે. સવારે 8 વાગ્યે અને સાંજે 7 થી 9 વાગ્યા સુધી વાહન ચાલકોને કલાકો સુધી કતારમાં ઊભું રહેવું પડે છે. મોટામવા ગામતળ અને તેની આસપાસની 12 જેટલી સોસાયટી, હાઇરાઇઝ અને લો રાઇઝ બિલ્ડીંગમાં રહેતાં 20000 જેટલાં લોકોને ટ્રાફિક જામનો પ્રશ્ન માંથાના દુ:ખાવારૂપ સાબિત થયો છે.